প্রভাবতী দেবী সরস্বতী কবিতা মিলনসাগর Pravabati Debi Saraswati Bengali Poetry MILANSAGAR
কবি প্রভাবতী দেবী সরস্বতী - জন্মগ্রহণ করেন উত্তর চব্বিশ পরগণার খাটুরায়। আইনজীবী পিতার
নাম গোপালচন্দ্র বন্দ্যোপাধ্যায়। কবির প্রথাগত শিক্ষা না থাকলেও, পিতার কাছে কৈশোরেই কিটস, শেলি,
বায়রন প্রভৃতি কবির কবিতা পড়া হয়ে যায়। মাত্র নয় বছর বয়সে তাঁর বিবাহ হয়। কবি হাসিরাশি দেবী
তাঁর অনুজা।
যৌবনে টিচার্স ট্রেনিং সার্টিফিকেট লাভ করে প্রথমে উত্তর কলকাতার একটি স্কুলে এবং পরে দেশবন্ধু
চিত্তরঞ্জন দাশের অনুরোধে কলকাতা কর্পোরেশনের স্কুলে দীর্ঘকাল শিক্ষকতা করেন।
তাঁর রচনাসম্ভার বিশাল। তিনি তিনশোরও বেশি গ্রন্থের রচয়িত্রী। তাঁর প্রথম উপন্যাস “বিজিতা” (১৯২২),
“ভারতবর্ষ” মাসিক পত্রিকায় প্রকাশিত হয়। এই উপন্যাসটি বাংলা, হিন্দী ও মালায়ালাম ভাষায় যথাক্রমে
“ভাঙাগড়া”, “ভাবী”, ও “কুলদেবম্” নামে চলচিত্রায়িত হয়েছে। তাঁর "পথের শেষে" উপন্যাসটি  "বাংলার
মেয়ে" নামে নাটরূপান্তরিত হয়ে দীর্ঘকাল অভিনীত হয়। তাঁর অন্যান্য জনপ্রিয় রচনার মধ্যে রয়েছে
“ব্রতচারিণী”, “মহিয়সী নারী”, “ব্যথিতা ধরিত্রী”, “ধূলার ধরণী”, “রাঙ্গা বৌ” প্রভৃতি।
কিশোর কিশোরীদের জন্য রয়েছে তাঁর “কৃষ্ণা রোমাঞ্চ সিরিজ”, “ইন্টারন্যাশনাল সার্কাস” প্রভৃতি জনপ্রিয়
রচনা। কৃষ্ণা সিরিজের কৃষ্ণাই বাংলা সাহিত্যের প্রথম নারী গোয়েন্দা।
তাঁর রচিত কিছু গানও জনপ্রিয়তা লাভ করে।
নবদ্বীপ বিদ্বজ্জনসভা তাঁকে সরস্বতী উপাধিতে ভূষিত করেন। কলকাতা বিশ্ববিদ্যালয় তাঁকে লীলা পুরস্কার
প্রদান করে সম্মানিত করেন।
আমরা মিলনসাগরে  কবি প্রভাবতী দেবী সরস্বতীর কবিতা তুলে আগামী প্রজন্মের কাছে পৌঁছে
দিতে পারলে এই প্রচেষ্টার সার্থকতা।
উত্স - সুবোধচন্দ্র সেনগুপ্ত ও অঞ্জলি বসু সম্পাদিত সংসদ বাংলা চরিতাভিধান, প্রথম খণ্ড ২০১০।
.          শিশিরকুমার দাশ সম্পাদিত সংসদ বাংলা সাহিত্যসঙ্গী, ২০০৩।
কবি প্রভাবতী দেবী সরস্বতীর মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতা প্রথম প্রকাশ - ১৬.৯.২০১৬
...